CELEX: 32005R0760
Language: sl
Date: 2005-05-19 00:00:00
Title: Uredba Komisije (ES) št. 760/2005 z dne 19. maja 2005 o določitvi količin surovega tobaka, ki se lahko prenesejo v drugo skupino sort v okviru jamstvenega praga za letino 2005 v Nemčiji, Grčiji, Španiji, Franciji, Italiji in na Portugalskem

20.5.2005   
            
            
               SL
            
            
               Uradni list Evropske unije
            
            
               L 127/4
            
         
      UREDBA KOMISIJE (ES) št. 760/2005
   z dne 19. maja 2005
   o določitvi količin surovega tobaka, ki se lahko prenesejo v drugo skupino sort v okviru jamstvenega praga za letino 2005 v Nemčiji, Grčiji, Španiji, Franciji, Italiji in na Portugalskem
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1) in zlasti člena 9(4) Uredbe,
   ob upoštevanju naslednjega:
   
               (1)
            
            
               Člen 9 Uredbe (EGS) št. 2075/92 je določil sistem kvot za različne skupine sort tobaka. Posamezne kvote so bile porazdeljene med proizvajalce na osnovi jamstvenih pragov za letino 2005, določenih v Prilogi II k Uredbi Sveta (ES) št. 546/2002 z dne 25. marca 2002 o določitvi premij in jamstvenih pragov za tobak v listih po skupinah sort in državah članicah za letine 2002, 2003 in 2004 ter o spremembi Uredbe (EGS) št. 2075/92 (2). V skladu s členom 9(4) Uredbe (EGS) št. 2075/92 lahko Komisija dovoli državam članicam, da prenašajo delne količine svojih jamstvenih pragov med skupinami sort pod pogojem, da taki prenosi ne povzročijo dodatnih stroškov Evropskemu kmetijskemu usmerjevalnemu in jamstvenemu skladu EKUJS in ne zadevajo nobenega povečanja v celotnih dodeljenih jamstvenih pragovih držav članic.
            
         
               (2)
            
            
               Ker so ti pogoji izpolnjeni, je treba prenose dovoliti državam članicam, ki so za to vložile zahtevke.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za tobak –
            
         SPREJELA NASLEDNJO UREDBO:
   Člen 1
   Za letino 2005 se državam članicam dovoli, da pred 30. majem 2005 prenesejo količine sortne skupine v drugo po Prilogi k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. maja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 2319/2003 (UL L 345, 31.12.2003, str. 17).
   
      (2)  UL L 84, 28.3.2002, str. 4. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1), kakor je bila spremenjena z Uredbo (ES) št. 864/2004 (UL L 161, 30.4.2004, str. 48).
   
      PRILOGA
      Količine jamstvenega praga, ki so ga države članice pooblaščene prenesti iz ene sortne skupine v drugo sortno skupino
      
                  Država članica
               
               
                  Sortna skupina, iz katere se izvede prenos
               
               
                  Sortna skupina, v katero se izvede prenos
               
            
                  Nemčija
               
               
                  1 036,2 tone temno zračno sušenega (skupina III)
               
               
                  528,6 tone z zračnim tokom sušenega (skupina I)
               
            
                  367,2 tone lahko zračno sušenega (skupina II)
               
            
                  Grčija
               
               
                  1 694 ton lahko zračno sušenega (skupina II)
               
               
                  10 761 ton z zračnim tokom sušenega (skupina I)
               
            
                  4 415 ton na soncu sušenega (skupina V)
               
            
                  7 269 ton Kabak Koulak (skupina VIII)
               
            
                  122 ton Katerini (skupina VII)
               
            
                  5 267 ton Kabak Koulak (skupina VIII)
               
               
                  3 193 ton Basmas (skupina VI)
               
            
                  Španija
               
               
                  1 999,8 tone temno zračno sušenega (skupina III)
               
               
                  1 571,1 tone z zračnim tokom sušenega (skupina I)
               
            
                  35,6 tone lahko zračno sušenega (skupina II)
               
            
                  Francija
               
               
                  3 828,4 tone temno zračno sušenega (skupina III)
               
               
                  1 717,2 tone z zračnim tokom sušenega (skupina I)
               
            
                  1 444,5 tone lahko zračno sušenega (skupina II)
               
            
                  Italija
               
               
                  850,0 ton na soncu sušenega (skupina V)
               
               
                  611,9 tone z zračnim tokom sušenega (skupina I)
               
            
                  120,0 ton na soncu sušenega (skupina V)
               
               
                  98,2 tone na dimu sušenega (skupina IV)
               
            
                  Portugalska
               
               
                  50,0 ton lahko zračno sušenega (skupina II)
               
               
                  39,9 tone z zračnim tokom sušenega (skupina I)